24.2.2022
ET
Euroopa Liidu Teataja
L 45/1463 KOMISJON KATSEPROJEKTID
PEATÜKK PP 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PP 07 21
(jätkub)
PP 07 21 07
(jätkub) — toetada mõjuvõimu suurendamist, eelkõige ettevõtlusstrateegiate ning taastatud väärikuse ja agentsuse kaudu, et ületada pikaajalisest vaesusest tulenev sotsiaalne eraldatus.
Finantskaasatuse kasutamine selleks, et võimaldada romadele juurdepääs põhi- ja elutähtsatele teenustele, on sama oluline romade kaasamise osa kui tööhõive, eluase, tervishoid või haridus.
Kodumajapidamised, kes pääsevad ligi põhilistele finantsteenustele ja saavad neist aru ning haldavad säästukontot, kasutavad tõenäoliselt sotsiaaltoetusi tootlikumalt.
Poliitikakujundajad võivad koostöös projektijuhtidega seostada finantskaasatuse ning isikliku ja ettevõtluse arengu toetamise inimarengu tulemustega.
Katseprojekt: Katseprojekti eesmärk on katsetada sotsiaaltoetuste alternatiivset jaotusmehhanismi, mida makstaks iga nädal e-maksekaartide kaudu, kombineerituna pideva võimestamisega ettevõtluse ja enesearendamise alase juhendamise ning finantskirjaoskuse koolituste kaudu, austades samal ajal liikmesriikide pädevust ja vastutust oma sotsiaalkaitse­ süsteemide kindlaksmääramisel ja korraldamisel, sealhulgas hüvitiste jaotamisel.
BIG-kava on kavandatud olemasolevate sotsiaaltoetuste kombinatsioonina koos toetustega, mis katavad suutlikkuse suurendamise meetmetes osalemisega seotud kulud, ning stiimulitega toetusesaajatele nende individuaalses/perekonna tegevuskavas sätestatud eesmärkide saavutamiseks.
Seda kombineeritakse meetmetega, mis aitavad suurendada üksikisikute suutlikkust (taas)integreeruda tööturule.
See võiks olla esimene trepiaste, mis võimaldab üksikisikutel ja perekondadel taastada oma sõltumatus ja pääseda järk-järgult vaesusest välja.
Katseprojektiga toetatakse otseselt eksperimente sotsiaalpoliitikas, katsetades alternatiivset lähenemisviisi vaesuse mõistmiseks ja selle vastu võitlemiseks: — Turvatunne – nappuse ja puuduse tingimustes elamine avaldab psühholoogilist survet ja piirab puudustkan­ natavate inimeste vaimset võimekust, takistades neil nii teha pikaajalisi plaane tulevikuks või võtta vastu paremaid otsuseid olevikus. — Laienenud vahendite valik – vaesuse rõhutamine millegi enama kui jaotusliku (sularahavaesus) või materiaalse küsimusena, nähes seost sotsiaalse eraldatusega ja juurdepääsuga erinevat liiki "vahenditele" (materiaalne vara, oskused, sotsiaalne vara ja kodakondsus), et leibkonnad saaksid ellu viia uusi ja elujõulisemaid elatise teenimise strateegiaid. — „Inimriskikapital“ – investeerimine inimestesse alternatiivina toetuste jagamisele, mis tähendaks iseenesest „riskikapitali inimeste jaoks“; ning kujutaks endast uut viisi investeerida inimeste suutlikkusse (nagu me teeme ettevõtete puhul) ja murda läbi sotsiaal-kultuuriliste keskkondade.
Seoses esimese teemaga tuleks mainida, et sellist sotsiaalpoliitilist eksperimenteerimist toetavad mitut riiki hõlmavad uuringud, mis näitavad, et tingimusteta sotsiaaltoetusi saavad vaesed inimesed ei kuluta saadud raha sugugi soovidele tegelike vajaduste arvel.
Teise teema osas võib öelda, et see aitab sotsiaaltoetuste saajatel, eelkõige vähekaitstud ja sotsiaalselt tõrjutud kogukondadel, säilitada erinevaid elatise teenimise strateegiaid, et väljuda vaesuse ja võla nõiaringist.
Samuti loob see tingimused majandusarenguks ja kõige vaesemate inimeste elatustaseme parandamiseks.